NaiveNeuron/SloPal huggingface dataset:
Mazurek, Milan, poslanec NR SR (2018-01-30):
Pán kolega Heger, skutočne dobré vystúpenie a hovorili ste v ňom o mnohých tých veciach, ktoré sme spomínali aj my v predchádzajúcich rozpravách, ale každopádne spomínali ste nákladnú administratívnu záťaž, ktorá sprevádza všetky tieto projekty. To znamená, že veľké množstvo alebo percento týchto peňazí určených na podporu najmenej rozvinutých okresov sa minie na zbytočnú administratívnu záťaž, na rôzne plány, projekty, zhodnotenia, analýzy, projekty na projekty atď. a máme tým pádom zamestnaných množstvo administratívnych pracovníkov, ktorí ale nemajú za sebou nijaké reálne hmatateľné výsledky. A presne aj ten príklad, o ktorom som hovoril ja, Kežmarská platforma pre sociálne začlenenie, nezisková organizácia, ktorej predsedá nejaký Igor André, ktorý v Kežmarskom okrese neviem, či niekedy vôbec bol, sám sebe dal mzdu 1 900 eur mesačne a dostal dotáciu od vlády na tento svoj projekt v rámci akčného plánu pre rozvoj okresu Kežmarok 250-tisíc eur a prízvukujem, že to nie je jediná dotácia, ktorú táto mimovládna organizácia dostala. Okrem toho zamestnal asistenta za 8 eur na hodinu a má preplatené všetky náklady spojené s výkonom svojej funkcie a keď sa človek zamyslí nad tým, čo je jeho v skutočnosti tá funkcia, tak tá funkcia hovorí o tom, že zvýhodníme asociálov nad slušnými ľuďmi, že im bude jednoducho stavať domy a byty zadarmo. To znamená, celé je to jednoducho veľký nezmysel. Bohužiaľ, ale musím skonštatovať aj iný fakt, a to, že keď ste kritizovali vládu, že to nemyslí vážne, tak musím povedať, že ani vy v strane OBYČAJNÍ ĽUDIA A NEZÁVISLÉ OSOBNOSTI to nemyslíte vážne, pretože keď Ľudová strana Naše Slovensko dávala návrh zákona, ktorý by umožnil verejným inštitúciám dať si do verejného obstarávania ako podmienku, že dodávateľ alebo výrobca daného obstarávaného tovaru alebo služby musí pochádzať z regiónu alebo aspoň zo Slovenskej republiky, tak ste zbabelo vytiahli kartičky a následne ste tu na minulej schôdzi hovorili o inkluzívnom trhu, o tom, ako je potrebné podporovať regionálnych dodávateľov a výrobcov. To znamená, za politikov hovoria činy, pán Heger, a nie len reči.
Pellegrini, Peter, predseda NR SR (2015-11-20):
Prezentujme sa a hlasujme o bode 11 pána poslanca Lipšica. (Hlasovanie.) Prítomných 124 poslancov, za hlasovalo 44, proti bolo 68, zdržalo sa 10, nehlasovali 2. Tento bod sme neschválili.
Laurenčík, Milan, podpredseda NR SR (2020-11-25):
Ďakujem. Na vaše vystúpenie evidujem dve faktické poznámky. Nech sa páči, s prvou pani poslankyňa Zita Pleštinská.
Ritomská, Mária, poslankyňa NR SR (2013-09-03):
No ale týka sa to Sýrie, nie Egypta. (Reakcie z pléna.)
Sopko, Miroslav, poslanec NR SR (2017-06-13):
Ďakujem za slovo a ďakujem za faktické pripomienky. Ku kolegyni, ktorá sedí hneď vedľa mňa, ďakujem za pripomenutie jedného faktu, a to je ten, že naozaj sa tento príspevok využíval aj na, lebo je to tam striktne uvedené, aj na odmenu tých učiteliek, ktoré naozaj vykonávajú túto veľmi dôležitú prácu a v nadväznosti na to určite z mojich úst nebudete nikdy počuť nejaké paušalizovanie, pretože sám som aj poslancom v našej samospráve, náš pán starosta je tiež učiteľ, takže o to lepšie pozná aj túto oblasť, ale možnože treba pozrieť si ten výskum, ktorý momentálne prebehol a možno aj ministerstvo môže urobiť tiež svoju verziu, aby sme si to porovnali, tieto dáta. Častokrát sa skrátka stane, že chyba je niekde v komunikácii a tieto komunikačné šumy máme odstraňovať nielen na úrovni samospráv, aj tu v parlamente. Preto som aj nakoniec uzatvoril tento svoj príspevok tým spôsobom, že verím, že ak budeme navzájom komunikovať, tak nájdeme tie najlepšie riešenia. Asi som naivný, možno, ale ešte stále som optimista. Ďakujem.
Zelník, Štefan, poslanec NR SR (2011-06-29):
Ďakujem za slovo. Vážený pán minister, je sympatické aj to, že sa prijme minimálna hodinová mzda, podstata zostáva jedna, aké budú východiská pre rozpočet pre budúci rok, lebo ak vláda si splní isté predsavzatia a zaplatí adekvátnu sumu za osoby, za ktoré platí štát v adekvátnej výške, teda to je v tej výške minimálne tých 5 %, o ktorých stále hovoríme a ktorých sa dožadujeme, tak budú zdroje aj na to, aby sa pokryli mzdové nároky nielen sestier, ale aj ostatných zdravotníckych pracovníkov. Preto prosím vládu, aby sa na toto myslelo, aby už teraz, ak sa robia východiská pre rozpočet, sa zakalkulovala dopredu tá požiadavka, aby nezostalo zdravotníctvo ako zvyškový rezort na konci. Ďakujem.
Kazda, Radovan, poslanec NR SR (2020-07-07):
Ďakujem. Vážený pán predsedajúci, vážené panie poslankyne, vážení páni poslanci, vážený pán minister, predseda Národnej rady Slovenskej republiky rozhodnutím č. 152 z 24. júna 2020 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19, ide o tlač 160, s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na toto skrátené legislatívne konanie na svojej schôdzi sedemnástej dnes 7. júla. Uznesením č. 41 odporučil Národnej rade tento návrh schváliť s tým, že prvé, druhé a tretie čítanie sa uskutočnia na tejto 9. schôdzi Národnej rady. Vážený pán predsedajúci, otvorte, prosím, rozpravu.
A. Bobrík, poslanec: (2009-11-04):
Pán predseda Národnej rady svojím rozhodnutím č. 1288 z 2. októbra 2009 pridelil návrh rozpočtu Úradu pre dohľad nad zdravotnou starostlivosťou na rok 2010 Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre zdravotníctvo na prerokovanie v termíne do 20. októbra 2009. Návrh rozpočtu bol predložený v súlade s § 28 ods. 4 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Výbor Národnej rady Slovenskej republiky pre financie, rozpočet a menu prerokoval návrh rozpočtu úradu a odporučil Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na rok 2010 schváliť s tým, že sa rozpočtujú príjmy vo výške 32,58 mil. eur a výdavky vo výške 16,764 mil. eur, celkový prebytok vo výške 15,817 mil. eur, schodok podľa ESA 95 je 675 000 eur. Výbor Národnej rady Slovenskej republiky pre zdravotníctvo prerokoval takisto návrh rozpočtu Úradu pre dohľad nad zdravotnou starostlivosťou na rok 2010 dňa 13. októbra 2009 a výbor svojím uznesením č. 184 súhlasil s predloženým návrhom a odporučil Národnej rade Slovenskej republiky návrh rozpočtu úradu schváliť s tým, že sú rozpočtované príjmy celkom 32,58 mil. eur, z toho príjmové operácie (zostatok finančných prostriedkov z predchádzajúcich rokov) vo výške 16,492 mil. eur, nedaňové príjmy 1,103 mil. eur, transfery zo zdravotných poisťovní 14,985 mil. eur, výdavky celkom vo výške 16,764 mil. eur, z toho bežné výdavky 15,412 mil. eur a kapitálové výdavky 1,352 mil. eur. Čiže celkový prebytok je 15,817 mil. eur a schodok podľa ESA 95 je 675 000 eur. Výbor Národnej rady pre zdravotníctvo ako gestorský výbor prerokoval 21. októbra gestorskú správu. Výbor na základe stanovísk výborov odporúča Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na rok 2010 schváliť. Výbor ma poveril, aby som predniesol správu v súlade s § 80 zákona č. 350/1996 Z. z. Ďakujem za slovo, pani predsedajúca, otvorte rozpravu.
Jurinová, Erika, podpredsedníčka NR SR (2015-10-02):
Ďakujem, pán poslanec. Vzhľadom na to, že pán navrhovateľ chce ešte využiť svoje právo vystúpiť v rozprave, prerušujem tento bod programu a prenechávam miesto pánovi predsedovi, ktorý začne hlasovaním. (Prestávka.) (Po prestávke.)
Bugár, Béla, podpredseda NR SR (2018-01-31):
Pán poslanec Budaj.
Uhrík, Milan, poslanec NR SR (2019-02-06):
Pán poslanec Matovič, ja teda rozhodne nesúhlasím s vašou politikou, obzvlášť nie s tou formou vašej politiky, ale rešpektujem to, máte na to právo, voliči vás sem poslali, robíte si svoju prácu tak, ako to uznávate za vhodné a to je v poriadku, dobre. Poviem rovno, že nesúhlasím, aby vám bol odobratý mandát za takúto vyslovene formálnu prkotinu, ale taktiež ma nahnevalo na tom vašom vystúpení to pokrytectvo, keď ste tu poslancom vyčítali autá s vyhrievanými sedačkami, vy ste hovorili o limuzínach, pritom vy sám, pán Matovič, máte to najdrahšie BMW-čko v garáži odparkované, takisto tam máte 100 % vyhrievané sedačky. Nehovoriac o peniazoch, ktoré máte, ktoré máte v strane a s ktorými nikto nevie, čo sa deje. Mňa ale zase, to sú všetko vaše veci, vaša vizitka. Ale čo ma naozaj urazilo, je, keď ste hovorili o tom, že poslanci nepracujú, že tu sedia málo, okrem toho nič nerobia. Pán Matovič, to sa nedotklo len mňa, ale možnože aj vašich poctivých kolegov, ktorí naozaj reálne pracujú. Pretože, pán Matovič, vy ste člen finančného výboru. Nikdy ste tam neboli, nikdy som vás tam nevidel, odkedy som tam. V parlamente nechodíte do roboty, takže možno podľa seba posudzujete ostatných poslancov alebo ostatných politikov, ale sú medzi nami aj takí, ktorí naozaj reálne poctivo pracujú, ktorí pripravujú zákony, ktorí si tie zákony čítajú, vystupujú na výboroch, vystupujú v pléne, stretávajú sa s občanmi. Čiže toto si vyprosím.
Šimečka, Michal, podpredseda NR SR (2024-05-14):
Ďakujem veľmi pekne. Pán predsedajúci, vážené kolegyne, vážení kolegovia, veľmi krátky čas nám zostáva. Veľa bolo povedané, všetky relevantné argumenty zazneli. Ja by som si dovolil iba teraz na záver tejto časti prečítať vyjadrenie za Otvorenú Kultúru!. Jej zástupcovia boli aj dnes pred Národnou radou. Platforma Otvorená Kultúra! vznikla ako zdola organizovaná sieť, ktorá prepája ľudí a organizácie v kultúre naprieč Slovenskom. Spojili sme sa, aby sme na báze odbornosti a solidarity riešili dlhodobé aj akútne problémy práce v kultúre. Napriek našim snahám, napriek našim snahám o dialóg, SNS neustúpila zo svojich snáh o mocenské ovládnutie rezortu a prostredníctvom poslaneckého návrhu Romana Michelka dnes usiluje o odobratie kompetencií odborným komisiám Fondu na podporu umenia. Robí to napriek vecným výhradám a napriek na faktoch postavených argumentoch zo strany žiadateľov, členstva odborných komisií, vedenia fondu, kultúrnej obce, odbornej verejnosti, dokonca aj vlastného koaličného partnera. A robí to preto, lebo jediný spôsob, ako obhájiť legitimitu moci tam, kde chýba na jej výkon kompetentnosť, je mocenské podrobenie... (Prerušenie vystúpenia predsedajúcim.)
Hort, Milan, podpredseda NR SR (2011-02-10):
Ďakujem pekne. Ďalšia otázka adresovaná opäť na vás je od pána Igora Chomu, nie je prítomný, ďalšia je aj č. 6 od pána Igora Chomu, taktiež nebude prečítaná, ani otázka č. 7. Takže vám v tejto chvíli ďakujem za vaše odpovede. A ôsmou v poradí vylosovanou otázkou je otázka od pána poslanca Viliama Novotného, ktorý je v sále. A je adresovaná ministrovi zdravotníctva Slovenskej republiky pánovi Ivanovi Uhliarikovi. Otázka znie: „Vážený pán minister, programové vyhlásenie vlády hovorí o prehodnotení sietí poskytovateľov zdravotnej starostlivosti. Na prebiehajúcej schôdzi Národnej rady Slovenskej republiky bol podaný poslanecký návrh zákona, ktorý rušil pevnú a koncovú sieť nemocníc. Ministerstvo zdravotníctva Slovenskej republiky sa úplne nestotožnilo s týmto riešením. Aká je teda vaša predstava a v akom časovom horizonte ju predložíte na rokovanie Národnej rady Slovenskej republiky?“ Pán minister, nech sa páči.
Laurenčík, Milan, podpredseda NR SR (2020-06-09):
Pán poslanec Eduard Kočis.
B. Bugár, podpredseda NR SR: (2001-10-04):
V. Oberhauser, poslanec: Ďakujem. Pán minister, my sme, skôr ako došlo k registrácii dňa 24. septembra, Slovenská národná strana upozornila ministerstvo, že pri registrácii strany s názvom Pravá slovenská národná strana dôjde k porušeniu zákona č. 424 o politických stranách v § 6 ods. 3, v ktorom sa hovorí, že názov strany sa musí výrazne líšiť, tak aby nedošlo k zameniteľnosti. Vaše ministerstvo tým, ktorí predložili tento návrh, odpísalo listom 26. 9. 2001, v ktorom upozorňujú signatárov. V tejto súvislosti citujem z listu vášho ministerstva: „Poukazujeme na § 6 ods. 3 zákona č. 424/1991 Zb. o združovaní v politických stranách a hnutiach, podľa ktorého názov strany a hnutia a jeho skratka sa musí výrazne líšiť od názvu a skratky strán a hnutí, ktoré už vyvíjajú činnosť na území Slovenskej republiky, aby neboli vzájomne zameniteľné. Vami určený názov novovznikajúceho politického subjektu a jeho navrhované skratky nie sú výrazne odlíšené od názvu a skratky politickej strany Slovenská národná strana.“ Čiže vaše stanovisko jednoznačne upozornilo zakladateľov, že toto nie je v súlade so zákonom. Na dôvažok, my sme vzápätí listom oznámili ministerstvu dňa 28. 9., ešte pred registráciou, že Slovenská národná strana má všetky svoje názvy, symboly a skratky vrátane skratky a názvu Pravá slovenská národná strana chránené na Úrade pre priemyselné vlastníctvo, čiže ministerstvo malo k dispozícii všetky veci, že nie je možné registrovať stranu s takýmto názvom.
P. Prokopovič, poslanec: (2008-12-04):
Chcem ďalej poukázať na to, že pán Máčaj, zhodou okolností, opäť pripomeniem, nominant koaličnej Slovenskej národnej strany, nie nominant opozičnej SDKÚ – DS, vtedy tiež odpovedal, že vždy otvorene komunikoval problémy okolo digitálneho tendra s celou  politickou špičkou strany SMER. „Nechali ma dôjsť tak ďaleko s výberovým konaním, pretože sa zvyšovala cena a rokovacia pozícia vo vzťahu aj k televíziám,“ povedal pán predseda. „Bolo mi povedané, že došlo k zhode medzi predstaviteľmi Smeru a televíziami. A v zásade zrejme k takej zhode, teda že mi tento celý ten digitál nejak odsunieme, tak tie podmienky nastavíme veľmi zľahka, aby ste sa zmestili akurát vy a na druhej strane, v čase tohto tzv. mediálneho marazmu očakávame, že médiá budú akože objektívne,“ uviedol pán predseda. Aj to potvrdzuje, že tu je dohoda o tom, že tie televízie prípad veľmi medializovať nebudú, nakoniec verejnoprávna televízia je už dlhší čas v karanténe, je pod kontrolou a komerčné, dalo by sa povedať, že sa na základe toho aj nejako dohodli. Myslím si, že toto skutočne nepotrebuje žiadny komentár. Vážené dámy a páni, ak by len zlomok z toho, čo som tu povedal, čo som tu citoval, bola pravda, tak to nie je na odvolanie predsedu Telekomunikačného úradu, ale na okamžitú demisiu predsedu vlády. Chcel by som ešte uviesť, že som bol štyri roky vo funkcii ministra dopravy, pôšt a telekomunikácií a nikdy som nenavrhoval ani odvolanie, ani menovanie predsedu Telekomunikačného úradu. Rešpektoval som, že pri mojom nástupe tam bol Národnou radou  zvolený pán Milan Luknár a za celé roky som bol jediný raz na Telekomunikačnom úrade, keď nám pán predseda ponúkol zasadačku na pravidelnú poradu s riaditeľmi podnikov patriacich pod rezort ministerstva dopravy. Ináč v žiadnom prípade som sa na Telekomunikačnom úrade nezdržiaval, nezasahoval som do jeho rozhodnutí, nezaujímal som sa o spôsob jeho rozhodovania a podobne. Preto som veľmi pobúrený, že ministerstvo dopravy takýmto spôsobom zasahuje do činnosti nezávislého úradu. Práve na základe týchto a takýchto skutočností môžem vyhlásiť za seba, aj za všetkých mojich kolegov z SDKÚ – DS, že nepodporíme, v žiadnom prípade nepodporíme odvolanie takýmto spôsobom a za také argumenty nie pána Máčaja, ale akéhokoľvek predsedu nielen Telekomunikačného úradu, ale žiadneho nezávislého úradu, ktorého v tajnom hlasovaní zvolí Národná rada Slovenskej republiky. Ďakujem pekne.
Šipoš, Michal, poslanec NR SR (2023-03-28):
Ďakujem pekne, pán predseda. Chcem povedať, že Národná rada Slovenskej republiky berie na vedomie správu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2022. Je to tlač 1424.
M. Hort, podpredseda NR SR: (2008-07-04):
Slovo dávam pánovi poslancovi Burianovi, nech sa páči.
Pellegrini, Peter, predseda NR SR (2023-12-20):
Vážené panie poslankyne, vážení páni poslanci, budeme pokračovať v rokovaní. (Ruch v sále.) Pán poslanec Sulík, nie, nemá záujem, bol ma informovať, že omylom, bude pokračovať v rozprave pán poslanec Viskupič za poslanecký klub SaS a poprosím o kľud v rokovacej sále. Poprosím kľud v rokovacej sále! Poprosím kľud v rokovacej sále, pán Pročko, lebo chce vystúpiť váš koaličný poslanec. Opozičný v koalícii vašej opozičnej, tak som to myslel. Takže poprosím o kľud. (Reakcia z pléna.) Len vy ste tam robili poriadky. Všetkých upozorňujem, všetkých upozorňujem. (Reakcia z pléna.) A tak teraz sú všetci ticho, tak neviem, koho mám upozorniť. (Reakcia z pléna.) Pán poslanec, vy ste úplne že skvelý. Paráda. Poprosím naspäť tabuľu, takže bude pokračovať teraz v rozprave pán poslanec Viskupič. Nech sa páči. [Pokračovanie rokovania o vládnom návrhu zákona o štátnom rozpočte na rok 2024 (o vládnom návrhu rozpočtu verejnej správy na roky 2024 až 2026 ), tlač 100.]
Kalmárová, Viera, poslankyňa NR SR (2024-01-18):
Ďakujem za slovo. Pán Bužo, pán poslanec Bužo je naozaj veľmi dobrý človek, človek si vždy povie a spomenie na, na tú knihu Dobrý človek ešte žije . A určite je mu čudné a každému normálnemu človeku je čudné, že teraz sa na popud koalície vedie diskusia o humanizácii podmienok vo väzniciach, ale však, samozrejme, aj to treba, ale nevedie sa na popud koalície diskusie, diskusia o humanizácii podmienok v špeciálnych výchovných zariadeniach. Teraz sa v parlamente na popud koalície vedie diskusia o restoratívnej justícii, ktorá bude znamenať aj to, že na osoby, ktoré spáchali trestný čin a nebudú svoj trest odpykávať v ústavnej väzbe, tak proces ich resocializácie majú zabezpečovať probační a mediační úradníci, ale vôbec sa nevedie diskusia o tom, či pre deti s poruchami správania sú k dispozícii odborní zamestnanci. Ja viem, že toto musí vyzerať veľmi čudne, je to vážna vec, ale viete, čomu sa ja čudujem? Že pán generálny prokurátor vyvinul práve teraz takú extrémnu aktivitu, aby sa o tejto téme intenzívne diskutovalo, aby sa v ňom, v headlinoch zaoberali všetky významné médiá, aby vystúpil pred plénom Národnej rady. A viete, prečo je to čudné? Lebo aj súčasný zákon o prokuratúre, aj tie dva predchádzajúce zákony o prokuratúre poverili prokuratúru dozorom nad zachovávaním zákonnosti v miestach, kde sú držané osoby pozbavené osobnej slobody alebo ich osobná sloboda je obmedzená. To sa týka aj týchto detí. Druhý dôvod, prečo si myslím, že ide o dymovú clonu, je to, že sa neko... (Prerušenie vystúpenia časomerom.)
Danko, Andrej, podpredseda NR SR (2024-01-24):
Poslanec Ledecký.
Glváč, Martin, podpredseda NR SR (2018-06-22):
S reakciou pani poslankyňa. Nie. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
Palkovič, Michal, minister zdravotníctva SR (2023-05-18):
Viete, každý jeden, kto prichádza do toho rezortu, hovorí, že je to najťažší rezort. Ja som povolaním, aj keď robím 12 rokov top manažment v zdravotníctve, tak prichádzam z patologickej anatómie, že som zvyknutý na to, že z veľmi ťažkého materiálu musíme vyextrahovať veľké množstvo informácii nie len pre klinických pracovníkov, ale aj pre, pre laickú verejnosť, resp. pozostalých, čiže nie je, nie je mi to vôbec cudzie a veľmi rád sa teším výzvam, takže aj preto som prijal ponuku participovať na odbornej časti vedenia ministerstva zdravotníctva. Máte absolútnu pravdu tých nástrojov. Keď si pozrieme aj vôbec nejaký manažment v zdravotníctve, v rôznych krajinách vychádzajú z rôznych možností, tak, samozrejme, tých nástrojov je nesmierne množstvo. A vy ste pomenovali veľmi veľa z nich, ktoré sú možné. A napríklad pomenovali ste jednu, ktorú ja mám ako, ako veľmi dôležitú prioritu, a to je práve optimalizácia siete nemocníc a optimalizácia siete záchranných zdravotných staníc. A to je práve to, čo prispieva ku... konečne, po veľmi dlhých rokoch, lebo ja som teda 25 rokov v medicíne a dvakrát sme sa už na túto tému bavili. Prvýkrát je to o tom, že stanovíme nejaké kategórie nemocníc a centralizujeme nejaké doplnkové programy a dávame tomu celému nejaký systém. A áno, toto je najmä o bezpečnosti pacienta. Ale keď si pozrieme ten, tú kaskádu benefitov, tak na konci je, samozrejme, aj efektívne vynakladanie finančných prostriedkov, lebo keď sme sa bavili o rušení niektorých pôrodníc, tak napr. v niektorých nemocniciach tie, tá pôrodnica tým, že je nevyužitá, tak vykladá, vytvára náklady až mínus 300-tisíc euro na to jedno jediné malé oddelenie v rámci nemocnice, a práve tou, zefektívnením, s tým centralizovaním aj teda odborností a, samozrejme, bezpečnosti pacienta dosiahneme aj ušetrenie finančných zdrojov. Ak ste sa ba... ale rozumiem, že kam smerujete, že ako sa zbavíme tohto veľkého terajšieho dlhu, tak to je určite tým, že, samozrejme, musí ministerstvo aj, aj financií nájsť mechanizmy, ktorými tieto, tento dlh zníži, a tie už sme my začali ešte aj s predchádzajúcou vládou rokovať. Čiže áno, tam sú určité mechanizmy dofinancovia vyššie, skoro alebo blížiace sa k 280, vyše 280 mil. eur. Aj keď to je len ten transfer tých sociálnych vecí z minulého roka, ale sú to peniaze, ktoré zase budú minimalizovať najmä faktúry po splatnosti, ktorých je približne 629 mil. Takže to je veľmi komplexná vec, ale súhlasím s vami, že treba začať, a ja vidím DRG, optimalizácia siete nemocníc, ale najmä nastavenie napr. aj férového financovania ambulantného sektora ako také tri piliere, ktoré budeme musieť nastaviť pre tú ďalšiu vládu, ktorá to bude musieť potom zase realizovať.
J. Jasovský, poslanec: (2003-12-03):
Ďakujem.
Paška, Pavol, predseda NR SR (2013-12-12):
(Hlasovanie.) 142 prítomných, 81 bolo za, 40 proti, 21 sa zdržalo. Návrh uznesenia sme schválili. Panie poslankyne, páni poslanci, schválili sme návrh zákona o štátnom rozpočte na rok 2014 a uznesenie k rozpočtu verejnej správy. Ďakujem pekne, pán spoločný spravodajca. (Potlesk.) Budeme pokračovať hlasovaním o návrhu uznesenia k správe o poľnohospodárstve a potravinárstve v Slovenskej republike za rok 2012. Poprosím pána poslanca Záhumenského, aby uviedol hlasovanie. Je to tlač 699. (Hlasovanie o návrhu uznesenia k Správe o poľnohospodárstve a potravinárstve v Slovenskej republike za rok 2012 , tlač 699.)
Urban, Miroslav, poslanec NR SR (2021-10-21):
Vážený pán predsedajúci, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bol určený predsedníčkou výboru za spravodajcu k navrhovanému, uvedenému zákonu (tlač 711). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Šimečka, Michal, podpredseda NR SR (2024-02-09):
Ďakujem veľmi pekne. Pán spravodajca, máte priestor sa k rozprave vyjadriť a zároveň vás poprosím, aby ste oznámili termín hlasovania o tomto návrhu.
Bugár, Béla, podpredseda NR SR (2018-02-13):
Ďakujem. Otváram všeobecnú rozpravu. Konštatujem, že písomne sa prihlásila pani poslankyňa Grausová a potom pán poslanec Vašečka, ale predtým, samozrejme, pani navrhovateľka požiadala o slovo. Nech sa páči.
Ďuriš Nicholsonová, Lucia, podpredsedníčka NR SR (2016-06-21):
Pani poslankyňa Verešová, nech sa páči.
Drdul, Dominik, poslanec NR SR (2023-03-15):
Ďakujem pekne za slovo. Vážený pán predseda, dovoľte, aby som.., pardon, nie, dajte, prosím, hlasovať o tom, že prerokujeme daný návrh zákona v druhom čítaní.
P. Paška, predseda NR SR: (2008-05-22):
(Hlasovanie.) 110 prítomných, 75 bolo za, 8 boli proti, 27 sa zdržalo. Tieto návrhy sme prijali.
Danko, Andrej, podpredseda NR SR (2024-02-02):
Poslanec Gašpar.
Figeľ, Ján, podpredseda NR SR (2014-11-08):
Všetko bolo povedané. Nech sa páči, ďalším rečníkom je Martin Poliačik.
Beluský, Martin, poslanec NR SR (2021-06-23):
Ďakujem pekne, pán podpredseda. Ďakujem za faktické poznámky. Áno, no naozaj tento návrh zákona pri tých miliardách eur, ktoré zo štátneho rozpočtu sa prehajdákajú, je to naozaj kvapka v mori, ale ľudia potrebujú vidieť ten symbol, ľudia potrebujú vidieť, že tie politické strany, že tí politici si vedia tiež utiahnuť tie opasky a vedia prejaviť solidaritu s občanmi Slovenskej republiky, ktorých sa práve v týchto ekonomických časoch tá pandémia, tie obmedzenia, ktoré sa dotkli veľmi výrazne. Vôbec sa nedá zdôvodniť na verejnosti a nedá sa to proste podľa mňa vôbec nejako obhájiť, prečo by nejaká politická strana mala získať zo štátu desiatky miliónov eur na tie štyri roky, proste to je neuveriteľne veľa. Tá strana nie je schopná podľa mňa také peniaze reálne minúť a hlavne tie peniaze nie sú, nespadajú ani pod nejakú transparentnú kontrolu. Ony sú síce auditované, kontroluje to tá Štátna komisia, ale občania ako takí nemajú možnosť do tých financií, akým spôsobom sú používané, vidieť a myslím si, že mali by sme urobiť takýto krok a ukázať ľuďom, že vieme a chceme šetriť aj na sebe. Ďakujem pekne.
Blaha, Ľuboš, podpredseda NR SR (2023-11-23):
173. Pán poslanec Michal Bartek.
Hrnčiar, Andrej, podpredseda NR SR (2017-05-18):
Končím možnosť nahlásiť sa s faktickými poznámkami. Jedna faktická poznámka. Pán poslanec Sloboda.
Kéry, Marián, poslanec NR SR (2022-09-27):
Pán predseda Fico, na úvod sa ti chcem ospravedlniť za mojich viacerých predrečníkov, pretože oni reagovali na to, čo si ty vôbec v rozprave nevyslovil. A ja sa na rozdiel od nich budem držať témy a vyberiem dve pasáže, ktoré si spomenul. Prvá vec je, že napriek tomu, že sa viacerí lídri Európskej únie správajú stádovito a nepozerajú v prvom rade na záujmy nás Európanov, tak my v SMER-e – sociálna demokracia sme sa neznížili k spochybňovaniu nášho členstva v Európskej únii napriek tomu, že silnejú hlasy aj na Slovensku za vystúpenie z Európskej únie a my riskujeme stratu politickej desiatky. A nadviažem na to tým, že tento euroskepticizmus sa môže zvýšiť po tom, čo tie najsilnejšie štáty sa rozhodnú prijať kvalifikovanú väčšinu. To znamená, že nebude treba na prijímanie vážnych rozhodnutí nejaký konsenzus, ale iba hlasy tých najsilnejších. To je cesta do pekla a veľmi ma mrzí, že k slovám nemeckého kancelára sa pridala naša pani prezidentka Čaputová. A druhá vec, ktorú chcem vo faktickej poznámke nadviazať na tvoje vystúpenie, nielenže v slovách a vo vystúpení predsedníčky Európskej komisie si nepočul slovo mier, toto slovo sa vytratilo z jazyka popredných európskych lídrov a všade počúvame len o sankciách, o dodávke zbraní, o mieri nič. A to ma mrzí, pretože len mierové rokovanie a diplomacia na základe ústupku a kompromisov môžu priniesť ten vytúžený mier.
Demian, Jaroslav, poslanec NR SR (2013-05-15):
Ďakujem. Pán predseda, budeme hlasovať o bodoch zo spoločnej správy 1, 2, 5, 6, s odporúčaním gestorského výboru schváliť.
Bugár, Béla, podpredseda NR SR (2017-10-17):
Ďakujem. Teraz dávam slovo spoločnému spravodajcovi z výboru pre pôdohospodárstvo a životné prostredie, pánovi poslancovi Krajkovičovi. Nech sa páči, môžte informovať Národnú radu.
Paška, Pavol, predseda NR SR (2013-09-04):
Pekné predpoludnie, dámy a páni. Budeme hlasovať o prerokovaných bodoch. Poprosím vás o registráciu v hlasovacom zariadení. Pán poslanec Petráš bude uvádzať v prvom čítaní hlasovanie o vládnom návrhu zákona č. 530 o spotrebnej dani z alkoholických nápojov. Je to tlač 652. (Hlasovanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov , tlač 652.)
Ďuriš Nicholsonová, Lucia, podpredsedníčka NR SR (2017-05-10):
Ďakujem pekne, pani poslankyňa. Otváram všeobecnú rozpravu k tomuto bodu. Nedostala som žiadnu písomnú prihlášku do rozpravy. Otváram možnosť prihlásiť sa ústne. Končím možnosť prihlásiť sa do rozpravy. Do rozpravy sa prihlásili dvaja páni poslanci. Pán poslanec Uhrík, máte slovo.
Kažimír, Peter, podpredseda vlády a minister financií SR (2015-10-01):
Vzhľadom na to, že zriaďovateľom je rezort financií priamo alebo sprostredkovane a všetky tieto nástroje, ktoré ste spomenuli, sú, samozrejme, k dispozícii, a tu vám chcem len pripomenúť, ako ja, samozrejme, verím v dobrú vieru tejto otázky a v dobrý úmysel, ale musím vám pripomenúť, že určite pod mojím vedením sa nemôže stať s priebehom fungovania alebo v priebehu života takejto spoločnosti napríklad to, čo sa dialo s Veriteľom, akciová spoločnosť, ktorého, keď sme s Jánom Počiatkom v roku 2006 prišli na rezort financií, napríklad server spoločnosti, na ktorom boli všetky informácie, bol zničený v neexistujúcom autoservise v Dunajskej Strede, áno, a bez ďalších, ďalších dokumentov. Takže ja chcem len povedať, že sme, všetci sme sa snáď poučili z takejto minulosti a určite pod dohľadom verejnosti a pod dohľadom, samozrejme, aj politickej opozície toto, aj vzhľadom na nomináciu, ktorú sme urobili do orgánov spoločnosti. Opakujem, že JUDr. Miššík pracoval za vašej éry aj pri poslednej vláde ako konateľ alebo člen predstavenstva Slovenskej konsolidačnej, predtým dlhé roky ako ústavný právnik alebo ako člen ústavnoprávneho výboru. Z tohto pohľadu je to aj pre mňa alebo z našej strany je to signál z hľadiska, z hľadiska verejnej kontroly. Ďakujem.
Kočiš, Eduard, poslanec NR SR (2021-05-11):
Ďakujem pekne, pán predsedajúci. Tak ako hovorí Ústava Slovenskej republiky, že kto má právo voliť, má zároveň právo byť volený. Ale Ústava Slovenskej republiky by mala hovoriť aj o tom, že ten, kto je volený, má mať aj určitú spôsobilosť na právne úkony a má mať určitý kvalitný alebo kvalifikovaný psychologický posudok, aby v krízovej a ťažkej situácii, ktorá tuná je skoro rok, nenapáchal viac škody ako osohu. O tomto je presne tento náš návrh zákona, pretože psychicky nespôsobilý, psychicky nevyrovnaný a psychicky nezrelý jedinec, nech bude na poste na poste ministra alebo nech to bude tretí najvyšší ústavný činiteľ, čiže premiér Slovenskej republiky, dokáže napáchať také obrovské škody, škody tak obrovského rozsahu, že následky môžu byť ďalekosiahle a o ich dôsledku si naozaj budú čítať len budúce generácie. Čiže v tomto návrhu zákona je to jasne pomenované. Psychicky narušená osoba, ktorá môže na verejnosti pôsobiť, že je úplne v poriadku, je zdravá, má spôsobilosť na právne úkony, ale nikto neskúmal doteraz duševný stav takéhoto jedinca, ktorý je nominovaný, na základe výsledkov právoplatných parlamentných volieb, ktoré tuná všetci rešpektujeme, do tak významnej ústavnej funkcie, ako je premiér Slovenskej republiky, alebo je nominovaný na post ministra Slovenskej republiky. Čiže, vážené kolegyne, vážení kolegovia, myslím si, že toto bude prelomový zákon, ktorý takýmto jedincom znemožní vstúpiť do aktívnej ústavnej činnosti a obmedzovať a ubližovať slovenskému národu. Ďakujem pekne.
Kubánek, Stanislav, poslanec NR SR (2016-11-29):
Ja len chcem poznamenať, že pri výjazdových vládach som sa podieľal a fakt chcem vás ubezpečiť, že vznikli problémy a je potrebné ten presun, ten zákon je potrebné schváliť, lebo je predpoklad, že môžu nám vzniknúť vážne finančné problémy.
Pellegrini, Peter, predseda NR SR (2015-05-14):
Ďakujem pekne. Vyhlasujem rozpravu za skončenú. Chcem sa spýtať, pán navrhovateľ, či ešte chce reagovať v záverečnom slove. Tak nech sa páči, už dokončíme tento bod. Ďakujem.
Šeliga, Juraj, podpredseda NR SR (2020-09-17):
Panie poslankyne, páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Páni poslanci a panie poslankyne písomne položili do včera do 12.00 hod. trinásť otázok na členov vlády. Overovatelia schôdze vyžrebovali ich poradie. Na pána predsedu vlády Matoviča nebola adresovaná žiadna otázka. Chcem upozorniť všetkých poslancov, ktorí nie sú prítomní v rokovacej sále a sledujú nás, že ak nebudú prítomní v rokovacej sále, tak sa na ich otázku neodpovedá. Dostanú len písomnú odpoveď od príslušného pána ministra alebo pani ministerky. Panie poslankyne a páni poslanci, pán predseda vlády sa ospravedlnil písomne z rokovania o tomto bode a svojím zastupovaním poveril pani podpredsedníčku vlády a ministerku investícií, regionálneho rozvoja a informatizácie Slovenskej republiky, pani Veroniku Remišovú, ktorú poprosím, aby oznámila, kto z členov vlády bude odpovedať na jednotlivé otázky za neprítomných členov vlády. Nech sa páči, pani podpredsedníčka.
Hort, Milan, podpredseda NR SR (2011-03-30):
Ďalej vystúpi v rozprave za poslanecký klub Slovenskej národnej strany pán poslanec Ján Slota. (Hlas v sále.)
Jurinová, Erika, podpredsedníčka NR SR (2013-11-26):
Na vaše vystúpenie, pán poslanec, sú tri faktické poznámky. Uzatváram možnosť prihlásiť sa. Nech sa páči, pán poslanec Kaník.
Blanár, Juraj, podpredseda NR SR (2022-03-15):
Vážené pani poslankyne, páni poslanci, dávam možnosť prihlásiť sa ústne do rozpravy, môžete tak urobiť teraz. Pán poslanec Pellegrini, pán poslanec Suja, pán poslanec Mizík, pán poslanec Beluský a Marian Kotleba. Ak všetci, ktorí mali záujem, sú na tabuli, uzatváram možnosť prihlásiť sa do rozpravy a udeľujem slovo pánovi poslancovi Pellegrinimu ako prvému, po ňom sa pripraví pán poslanec Suja. Nech sa páči, pán poslanec.
Paška, Pavol, predseda NR SR (2013-02-12):
Hlasujeme. (Hlasovanie.) 77 prítomných, všetci boli za . Budeme o chvíľočku pokračovať prvým čítaním o vládnom návrhu zákona. Ešte predtým vyhoviem pánovi poslancovi Hlinovi, aby sme nezneistili podnikateľský sektor, navrhujem vzhľadom na závažnosť tohto zákona, aby sme o prvom čítaní rokovali aj po 19.00 hodine včítanie hlasovania. Takže dávam o tom hlasovať. Hlasujeme. (Hlasovanie.) 91 prítomných, 77 za, 13 proti, 1 nehlasoval. Návrh na zmenu programu sme schválili. Poprosím pána podpredsedu vlády, aby uviedol v prvom čítaní vládny návrh zákona č. 25 o verejnom obstarávaní, tlač 391, ktorý prerokovávame v skrátenom legislatívnom konaní. Ešte, prepáčte, pán podpredseda vlády, pán poslanec Chren procedurálny návrh. (Rokovanie v skrátenom legislatívnom konaní o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 392.)
Kočiš, Eduard, poslanec NR SR (2020-06-09):
Ďakujem pekne, pán predsedajúci. Pán kolega Gyimesi, ďakujem veľmi pekne za kultivovaný prejav, kde ste sa nebál vyjadriť svoj názor aj napriek poslednej vete, že ste viazaný koaličnou zmluvou, že za náš návrh zákona hlasovať nebudete. Rešpektujem to, je to vaše rozhodnutie, ale toto si, táto vaša veta si vlastne protirečí s vaším kolegom pánom Stančíkom, ktorý na podnet pána Pročka tvrdil, že aký on sa cíti byť v klube OĽANO slobodný. Ak by som sa cítil byť v akomkoľvek poslaneckom klube slobodný, tak hlasujem podľa svojho najlepšieho vedomia a svedomia a nepozerám na žiadnu koaličnú zmluvu, nakoľko len môj názor a moja hodnotová orientácia ma zaväzujú k tomu, aby som hlasoval tak, ako to cítim, ako to vnímam. Pán kolega, ste východniar, tak ako aj ja, čiže, a dobre viete, poznáte túto situáciu, že ľudia, ktorých sa tento nedeľný zákaz predaja týka, pracujú väčšinou v maloobchode alebo aj vo väčších obchodných reťazcoch a naozaj s odporom chodia do tejto nedeľnej práce, nakoľko zdieľajú úplne iné hodnoty. Ďakujem pekne.
Hrušovský, Pavol, podpredseda NR SR (2011-09-08):
Ďakujem, pán minister, za uvedenie návrhu. Poprosím teraz pána poslanca Bučeka, aby ako poverený spravodajca výboru informoval Národnú radu o stanovisku gestorského výboru k návrhu vlády Slovenskej republiky na schválenie medzinárodnej zmluvy. Nech sa páči.
Zmajkovičová, Renáta, podpredsedníčka NR SR (2014-04-03):
Ďakujem, pán minister. Pán poslanec, doplňujúcu otázku? Nech sa páči.
Pellegrini, Peter, predseda NR SR (2015-05-14):
Pýtam sa, vážené panie poslankyne, vážení páni poslanci, či každý poslanec využil svoje právo hlasovať. Javí sa, že áno, preto vyhlasujem tajné hlasovanie za skončené. Prosím overovateľov, aby sa ujali svojej funkcie. Navrhujem, aby sme čas, kedy sa budú spočítavať hlasy, využili na pokračovanie bodu interpelácie poslancov. Prerušili sme rokovanie, vystúpenie pána poslanca Hlinu, v ktorom bude pokračovať? Bude pokračovať. Ešte s procedurálny návrhom pán poslanec Vašečka, nech sa páči.
Laššáková, Jana, podpredsedníčka NR SR (2015-06-23):
Ďakujem pekne, pán minister. O slovo v súlade s rokovacím poriadkom požiadal pán podpredseda Národnej rady Ján Figeľ. Nech sa páči, pán podpredseda, máte slovo.
Simon, Zsolt, poslanec NR SR (2015-03-10):
Ďakujem pekne. Pán kolega Blanár, z vášho vystúpenia som mal pocit, že za všetko zlé v zdravotníctve môže Dzurindova vláda, ktorá tu nie je od roku 2006. Zato od roku 2006 politická strana SMER je vo vláde sedem rokov. Naposledy vládnete od roku 2012 a dá sa povedať, že dnes tomu je presne tri roky, kedy boli voľby, lebo to bolo 10. marca. Keď za všetko môže len tá Dzurindova vláda, tak ja si dovolím pre vás pár takých príkladov, názorne poukázať na to, ako vládne SMER v zdravotníctve. A nepôjdem ďaleko, zostanem v Žiline. Žilinská fakultná nemocnica si objednala u svojho kotolníka rozbor, ako revitalizovať Žilinskú nemocnicu. Dnes ju máme v plnej paráde. Toto je obraz, ktorý SMER dokázal urobiť. Prepáčte mi, ale je to tak. Dočítali sme sa v spise Gorila o tom, že Robert Fico vyjednáva s predstaviteľmi finančnej skupiny a hľa, pozrime sa, predražené cétečko. Kde sedí váš predseda? Kde podpredsedníčka? Kde ďalší nominanti SMER-u za to, toto nie je vaša zodpovednosť? Predražené cétečko? Tak keď tu nám unikajú peniaze, tak potom hovoriť, že sú tam poplatky a ideme robiť populizmus? Urobte poriadnu politiku, keď zrušiť poplatky za prednostné vyšetrenie, tak ja s tým súhlasím, ale potom zrušme všetky prednostné poplatky aj za vydávanie pasov, občianskych preukazov, či zápisov do katastra nehnuteľností, všade. Pretože to je verejná správa a na to sú, je dostatok peňazí, len netreba rozkradnúť. Ďakujem.
Hrnčiar, Andrej, podpredseda NR SR (2016-09-14):
Ďakujem. Vyhlasujem všeobecnú rozpravu za skončenú. Chce k rozprave zaujať navrhovateľ? Nech sa páči.
Jurinová, Erika, podpredsedníčka NR SR (2013-01-31):
Ďakujem, ďalšia prihlásená do rozpravy za klub SaS pani poslankyňa Lucia Nicholsonová. Nech sa páči.
Blaha, Ľuboš, podpredseda NR SR (2024-01-09):
Pán poslanec Jozef Pročko.
Laurenčík, Milan, podpredseda NR SR (2022-03-23):
Pán poslanec Filip Kuffa, nech sa páči.
P. Paška, predseda NR SR: (2008-09-18):
(Hlasovanie.) 137 prítomných, 80 za, 20 proti, 36 sa zdržalo, 1 nehlasoval. Máme súhlas, pán spravodajca.
Buček, Jozef, poslanec NR SR (2017-05-10):
Ďakujem pekne za slovo. Vážený pán predsedajúci, v rozprave vystúpila pani poslankyňa Jurinová, ktorá podala pozmeňujúci a doplňujúci návrh. Pán predsedajúci, keďže pozmeňujúci návrh bol podaný v rámci včerajšej rozpravy, dajte, prosím, hlasovať o skrátení lehoty podľa § 83 odsek 4 rokovacieho poriadku.
Paška Pavol, predseda NR SR (2014-02-04):
(Hlasovanie.) 136 prítomných, 52 za, 76 proti, 5 sa zdržali, 3 nehlasovali. Tento návrh sme neschválili.
B. Bugár, podpredseda NR SR: (2004-09-08):
(Hlasovanie.) Prítomných je  133 poslancov, za návrh 115, proti 8, hlasovania sa zdržal 7 a nehlasovali 3. Tento návrh pána poslanca sme postúpili do druhého čítania . Nech sa páči.
Šeliga, Juraj, podpredseda NR SR (2021-02-04):
To nemám pochybnosť. Mne sa zdalo, že ten písomný prejav presne takto by bol asi prednesený. Ďakujem akokoľvek, pán podpredseda, aj pánovi Kollárovi, že ako prvý vlastne položil za desať mesiacov otázku aj predsedovi vlády Slovenskej republiky. Ďalej budeme pokračovať opäť známym to poslancom, pánom poslancom Dostálom, ktorý sa pýta pána podpredsedu vlády Holého: „Pán podpredseda vlády, ste zodpovedný za zabezpečovanie koordinácie ústredných orgánov štátnej správy v oblasti tvorby legislatívy vrátane koordinácie pripomienkového konania. Ako hodnotíte skutočnosť, že Štatistický úrad Slovenskej republiky sa na poslednú chvíľu na základe politických tlakov snaží vypustiť zo sčítania obyvateľstva možnosť uvádzania druhej národnosti, ktorá bola zavedená na základe dlhodobej prípravy, participatívneho procesu za účasti zástupcov národnostných menšín, odborných analýz a riadneho legislatívneho procesu?“ Nech sa páči, pán podpredseda.
Žiga, Peter, podpredseda NR SR (2024-09-26):
Prosím prezentujme sa a hlasujme. (Hlasovanie.) 80 prítomných, 79 za, 1 proti. Konštatujem, že Národná rada rozhodla, že tento vládny návrh zákona prerokuje v skrátenom legislatívnom konaní . Vážené panie poslankyne, vážení páni poslanci, na základe dohody s verejných ochrancom práv a s komisárom pre deti v mene troch poslaneckých klubov – SMER, HLAS a SNS – podávam návrh na vypustenie bodov 117 až 119 z programu 19. schôdze s tým, že tieto návrhy, teda tlače 222, 223 a 192, budú zaradené do návrhu programu schôdze zo začiatkom od 22. októbra. Je všeobecný súhlas? (Nesúhlasná reakcia pléna.) Prosím, prezentujme sa a hlasujme. (Hlasovanie.) 132 prítomných, 79 za, 53 proti. Konštatujem, že sme tieto body presunuli na ďalšiu schôdzu. Ďalej podávam procedurálny návrh, aby sme dnes rokovali aj po devätnástej hodine, až do úplného prerokovania tlačí 483 a 485 v prvom čítaní vrátane hlasovania. Je všeobecný súhlas? (Nesúhlasná reakcia pléna.) Prosím, prezentujme sa a hlasujme. (Hlasovanie.) 132 prítomných, 79 za, 53 proti. Konštatujem, že sme návrh schválili. Ďalší procedurálny návrh, pán poslanec Richter.
Krajčí, Marek, poslanec NR SR (2023-12-14):
Ďakujem pekne za slovo. Správne si poznamenala, pani poslankyňa, že toto nie je konsolidácia, ale ožobračovanie ľudí a, žiaľ, v mnohých prípadoch tie peniaze, ktoré vyinkasujú od občanov Slovenskej republiky, ani nebudú použité ďalej pre štát, a teda aj na tie dôchodky, na ktoré si chce táto vládna koalícia nasporiť, ale keďže je to robené takto narýchlo a do veľkej miery neodborne, množstvo z tých peňazí sa stratí aj v daňových rajoch. Pekne sme to videli napríklad aj pri neadresnej pomoci s hypotékami, kde sa prezradili parametre pomoci bankám, ktoré na to, samozrejme, môžu zareagovať, a určite zareagujú tak, že táto vládna koalícia vlastne z pomoci ľuďom vytvorila pomoc bankovým domom, a ľuďom zaťaženými hypotékami možno to ani vôbec nepomôže, pretože banky sa prispôsobia tak, aby na tom čo najviac zarobili. Takisto čo sa týka pomoci zdravotníctvu. Tento rok sme dali poisťovniam takmer o miliardu viac ako vlani, teraz bolo ešte dofinancovanie o ďalších 316 mil. Na budúci rok sa predchádzajúcemu parlamentu podarilo zafixovať platbu za poistencov štátu na úrovni 4,5 %, a teda zvýšenie odvodov občanom. A čo sme sa dozvedeli dneska pri návrhu štátneho rozpočtu? Súkromné banky majú na svojich účtoch o 200 mil. eur viac, ako predpokladalo sa, a teda budú mať dostatočný vankúš na vyplatenie dividend svojim akcionárom, čo sú napríklad v prípade Dôvery štyria ľudia, ktorí sa volajú Haščák a ešte pán Dospiva. Takže, žiaľ, keď sa to robí takto narýchlo, takto sa konsoliduje, tie peniažky sa ešte rozkotúľajú úplne inde, ako sa pôvodne teda deklaruje. Ďakujem.
Saková, Denisa, ministerka vnútra SR (2018-05-10):
Vážený pán poslanec, teda budem reagovať na otázku ďalšiu. V priestoroch, kde sa vykonáva hraničná kontrola aj štátnych delegácií, sú umiestnené kamery, ktoré sú jednak v správe ministerstva vnútra a jednak v správe prevádzkovateľa letiska. Ale, žiaľ, tu musím konštatovať, že ministerstvo vnútra tieto záznamy uchováva po dobu 30 dní, letisko po dobu 14 dní, takže z uvedených dôvodov už v súčasnosti neexistujú kamerové záznamy, ktoré by zachytávali danú vietnamskú delegáciu v tom období, kedy prechádzala hraničnou kontrolou. Ďakujem veľmi pekne.
Zmajkovičová, Renáta, podpredsedníčka NR SR (2013-05-23):
Pán poslanec Petrák.
Kamenický, Ladislav, poslanec NR SR (2014-10-30):
Ďalší v rozprave vystúpil poslanec Vlado Petráš, spresnenie poznámok pod čiarou, jednalo sa o túto úpravu, ktorý podal pozmeňujúci návrh a na základe jeho požiadavky najskôr budeme hlasovať o bodoch 1, 3 a 4 spoločne.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-07-07):
Ďakujem. Vážený pán podpredseda Národnej rady, ctená upokojená snemovňa, dámy poslankyne, páni poslanci, dovoľte mi, aby som v znení § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených zastupovaním. Začnem pani predsedníčkou vlády Ivetou Radičovou, ktorú zastúpim ja, pretože prijíma predsedu Európskej rady Hermana Van Rompuya. Pán podpredseda vlády Rudolf Chmel zastúpi aj ministra pôdohospodárstva Zsolta Simona, ktorý je na služobnej ceste. Pán minister vnútra Daniel Lipšic zastúpi ministra obrany Ľubomíra Galka z dôvodu služobnej cesty. Minister zahraničných vecí Mikuláš Dzurinda zastúpi ministra školstva Eugena Jurzycu, ktorý má rokovanie ku koncepcii regionálneho školstva. A pán minister zdravotníctva Ivan Uhliarik zastúpi pána ministra kultúry Daniela Krajcera z dôvodu jeho choroby. To sú všetky zastúpenia alebo substitúcie.
Číž, Miroslav, podpredseda NR SR (2015-11-25):
Pán poslanec Viskupič.
Danko, Andrej, podpredseda NR SR (2023-11-23):
49. Poslankyňa Števulová.
Blanár, Juraj, podpredseda NR SR (2022-05-19):
Päť faktických poznámok na vaše vystúpenie. Pán poslanec Kazda ako prvý.
Laššáková, Jana, podpredsedníčka NR SR (2015-03-19):
Ďakujem pekne, pán poslanec. Ďalší v poradí z prihlásených pánov poslancov by mal vystúpiť pán poslanec Mikloško, ktorého nevidím v sále. Pán poslanec Mičovský. Tiež ho nevidím v sále. Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Hlina a Fecko. Končím možnosť... (Reakcia z pléna.) Dobre, tak ste sa prihlásili ešte raz, pán poslanec. Takže ústne do rozpravy sú prihlásení pán poslanec... (Reakcia z pléna.), poďte ešte sa prihlásiť do rozpravy, pán poslanec Mičovský, pán poslanec Hlina, pán poslanec Fecko, pán poslanec Hraško a pán poslanec Mičovský ako prvý. Takže, nech sa páči, pán poslanec Mičovský, predneste interpeláciu.
B. Bugár, podpredseda NR SR: (2005-01-19):
Nech sa páči, pani poslankyňa.
Kollár, Boris, predseda NR SR (2023-05-24):
Ďakujem. Reagovať bude pán poslanec Dostál s faktickou poznámkou.
Duchoň, Daniel, poslanec NR SR (2014-07-11):
Vážený pán predseda, v rozprave vystúpil jeden poslanec, pán poslanec Kuffa. Dajte, prosím, hlasovať o tom, že Národná rada Slovenskej republiky berie na vedomie informáciu o politických stranách a politických hnutiach za rok 2013.
Šeliga, Juraj, podpredseda NR SR (2020-09-29):
Pán poslanec Pročko.
Paška, Pavol, predseda NR SR (2013-03-26):
Pekné dopoludnie, dámy a páni, budeme hlasovať o prerokovaných bodoch. Poprosím vás o koncentráciu. Máme tých hlasovaní veľa. Poprosím teraz pani poslankyňu Košútovú, aby uviedla v druhom čítanie hlasovanie o vládnom návrhu zákona o pozemkových spoločenstvách . Je to tlač 321.
Laurenčík, Milan, podpredseda NR SR (2021-05-27):
Ďakujem. Ešte predtým, ako dám slovo pánovi ministrovi, aby reagoval na faktické poznámky, keďže prejavil žiadosť, že by chcel reagovať po každom vystupujúcom faktickou poznámkou, § 33 hovorí jasne, že iba poslanci majú právo na faktickú poznámku. Ale zase v rozprave môže vystúpiť kedykoľvek aj navrhovateľ podľa § 27. Chcem sa spýtať, či je všeobecný súhlas na to, aby pán minister mohol po každom rečníkovi s faktickou poznámkou vystúpiť. (Súhlasná reakcia pléna.) Ďakujem veľmi pekne. Takže, pán minister, nech sa páči, môžete reagovať na terajšie faktické poznámky.